पाएं अपने शहर की ताज़ा ख़बरें और फ्री ई-पेपरडाउनलोड करें
खगड़िया जैसा छोटा जिला कोरोना संक्रमण के मामले में अव्वल नंबर पर है। यहां प्रतिदिन तकरीबन तीन सौ कोरोना पॉजिटिव मरीज मिल रहे हैं और सरकारी आंकड़ों में प्रतिदिन दो से तीन कोरोना संक्रमितों की मौत भी हो रही है। इसके बावजूद जिले में फिर से लगाए गए लॉकडाउन का कोई असर नहीं दिख रहा है। संपूर्ण लॉकडाउन को जिला प्रशासन सख्ती से लागू करवाने में असफल साबित हो रहा है। बुधवार की सुबह से ही खगड़िया शहर एवं विभिन्न प्रखंड मुख्यालयों में पूर्व के जैसी स्थिति बनी रही। न कोई रोकने वाला न कोई सुध लेने वाला। मानिए प्रशासन पूरी तरह निष्क्रिय हो गई थी।
मुंगेर में सड़क पर उतरी पुलिस
सरकार द्वारा 15 मई तक लगाए गए लॉकडाउन के पहले दिन छूट अवधि के दौरान सुबह 7बजे से लेकर 11 बजे तक किराना, फल एवं सब्जी की दुकानें खुली रहीं। इस बीच लोगों ने जरूरत के सामान की खरीदारी की और अपने घर लौटते दिखे। लॉकडाउन के पहले दिन बाजारों में काफी कम भीड़ रही। DM,SP खुद सड़क पर उतर कर लॉकडाउन का पालन कराते दिखे।
बांका में अनावश्यक रूप से खुले दुकानों को बंद कराया
बांका में लॉकडाउन का सख्ती से पालन कराने के लिए जिले के DM सुहर्ष भगत, SP अरविंद कुमार गुप्ता सहित अन्य आला अधिकारी सड़कों पर दिखे। डिप्टी कलेक्टर अजय कुमार के नेतृत्व में शहरी क्षेत्र में अनावश्यक रूप से खुलीं दुकानों को बंद कराया गया। डिप्टी कलेक्टर अजय कुमार ने बताया कि आवश्यक वस्तुओं को छोड़कर कोई भी दुकान नहीं खुलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn